Aarno Raninen
Aarno Erik Raninen (27. huhtikuuta 1944 Kuhmoinen – 3. syyskuuta 2014 Tuusula) oli suomalainen kapellimestari, säveltäjä, sovittaja, laulaja ja kosketinsoittaja. Hän aloitti uransa keikkamuusikkona jo 14-vuotiaana. Raninen keikkaili mm. Onni Gideonin yhtyeessä sekä Smokings-yhtyeessä.
Vilho Aarniaho
Vilho Aarniaho (sukunimi vuoteen 1931 "Kuhmu"; 16. heinäkuuta 1907 Hiitola – 5. toukokuuta 1993 Helsinki) oli suomalainen nuortenkirjailija, joka julkaisi nimellä V. Aarniaho tieteisromaanin "Venus-tähden muukalainen: Seikkailuja utopian mailla" (Oy Valistus, 1947). Kirjan asetelma on suoraan Edgar Rice Burroughsilta, eikä teosta pidetä tyylillisesti hiottuna.